《寄故园久要晦峰》
明代·苏葵

客路风沙几转忙，长髯凋折短髯苍。将来好事还多少，过去浮生已半强。

竽食自矜彤管秃，酒酣犹梦白莲香。知君也有相思意，明月天南海北长。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。